ആദിവാസി ഊരുകളില് കുരുമുളക് കൃഷി വികസന പദ്ധതിക്ക് തുടക്കമായി കൊച്ചി: ജനകീയ ആസൂത്രണ പദ്ധതിയില് ഉള്പ്പെടുത്തി ആദിവാസി ഊരുകളില് നടപ്പാക്കുന്ന കുരുമുളക് കൃഷി വികസന പദ്ധതിയുടെ കുരുമുളക് തൈ വിതരണം കുഞ്ചിപ്പാറ ആദിവാസികുടിയില് ആരംഭിച്ചു. കുട്ടമ്ബുഴ പഞ്ചായത്തിലെ കുഞ്ചിപ്പാറ, തലവച്ചപ്പാറ, ഞണ്ടുകുളം, അഞ്ചുകുടി എന്നീ ആദിവാസി കുടികളിലെ കാര്ഷിക അഭിവൃദ്ധി ലക്ഷ്യമിട്ട് കുരുമുളക് കൃഷി പ്രോത്സാഹിപ്പിക്കുന്നതിനാണ് ബ്ലോക്ക് പഞ്ചായത്ത് പദ്ധതി തയാറാക്കിയത്. 38500 കുരുമുളക് തൈകളാണ് വിതരണത്തിനായി എത്തിച്ചത്. പദ്ധതിയുടെ ഉദ്ഘാടനം കോതമംഗലം ബ്ലോക്ക് പഞ്ചായത്ത് പ്രസിഡന്റ് പി.എ.എം.ഷീര് ഉദ്ഘാടനം ചെയ്തു. കുട്ടമ്ബുഴ പഞ്ചായത്ത് പ്രസിഡന്റ് കാന്തി വെല്ലക്കയ്യന് അധ്യക്ഷത വഹിച്ചു. ബ്ലോക്ക് പഞ്ചായത്ത് വൈസ് പ്രസിഡന്റ് നിസമോള് ഇസ്മായില്, സ്ഥിരം സമിതി അധ്യക്ഷരായ ജോമി തെക്കേക്കര, ജയിംസ് കോറന്പേല്, സാലി ഐപ്പ്, കെ.കെ. ഗോപി, കെ.എ. സിബി, ഗോപി, കാണിക്കാരന് അല്ലി കൊച്ചലങ്കാരന്, കൃഷി അസിസ്റ്റന്റ് പി.കെ. വിജു തുടങ്ങിയവര് സന്നിഹിതരായിരുന്നു.The post ആദിവാസി ഊരുകളില് കുരുമുളക് കൃഷി വികസന പദ്ധതിക്ക് തുടക്കമായി first appeared on MalayalamExpressOnline.